CELEX: 62009TN0457
Language: fi
Date: 2009-11-13 00:00:00
Title: Asia T-457/09: Kanne 13.11.2009 — Westfälisch-Lippischer Sparkassen- und Giroverband v. komissio

16.1.2010   
            
            
               FI
            
            
               Euroopan unionin virallinen lehti
            
            
               C 11/35
            
         Kanne 13.11.2009 — Westfälisch-Lippischer Sparkassen- und Giroverband v. komissio
   (Asia T-457/09)
   2010/C 11/66
   Oikeudenkäyntikieli: saksa
   
      Asianosaiset
   
   
      Kantajat: Westfälisch-Lippischer Sparkassen- und Giroverband (Münster, Saksa) (edustajat: asianajajat A. Rosenfeld ja I. Liebach)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               komission 12.5.2009 tekemä päätös K(2009) 3900 lopullinen oikaistu, joka koskee valtiontukea C-43/2008 (ex N 390/2008), jonka Saksa aikoo myöntää WestLB AG:n rakenneuudistusta varten, on kumottava
            
         
               —
            
            
               komissio on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kantaja riitauttaa komission 12.5.2009 tekemän päätöksen K(2009) 3900 lopullinen oikaistu, joka koskee valtiontukea, jonka Saksa aikoo myöntää WestLB AG:n rakenneuudistusta varten (C-43/2008 (ex N 390/2008)). Komissio toteaa kyseisessä päätöksessä, että ilmoitettu valtiontuki viiden miljardin euron takuun muodossa on tietyillä ehdoilla yhteismarkkinoille soveltuva.
   Kantaja, joka kuuluu WestLB AG:iin, vetoaa kanteensa tueksi seuraaviin kanneperusteisiin:
   
               —
            
            
               EY 219 artiklassa tarkoitettua kollegisen päätöksenteon periaatetta on laiminlyöty, sillä riidanalaista päätöstä ei ole tehnyt komissio asiallisesti toimivaltaisena elimenä vaan kilpailusta vastaava komission jäsen
            
         
               —
            
            
               EY 87 artiklan 1 kohtaa on rikottu, sillä kilpailun vääristymistä koskevan tunnusmerkistön täyttymistä ei ole ylipäätään tutkittu
            
         
               —
            
            
               EY 87 artiklan 3 kohdan b alakohdan virkkeen loppuosaa on sovellettu virheellisesti, sillä riidanalaisessa päätöksessä otetaan virheellisesti huomioon tosiseikat ja kyseisen määräyksen sisältö ja rakenne, siinä suoritetaan puutteellisesti pakolliset eri seikkojen punnintaa koskeva arviointi ja suhteellisuusarviointi tai niitä ei suoriteta lainkaan, päätös on usealta osin virheellinen arvioinnin ja harkinnan osalta ja siinä asetetaan kohtuuttomia edellytyksiä
            
         
               —
            
            
               suhteellisuusperiaatetta on laiminlyöty
            
         
               —
            
            
               yhdenvertaisen kohtelun periaatetta on laiminlyöty, sillä riidanalaisessa päätöksessä WestLB AG:ia ja sen osakkeenomistajia kohdellaan muihin ennen talouskriisiä tehtyihin päätöksiin ja muihin tämänhetkisen talouskriisin aikana tehtyihin päätöksiin verrattuna epäyhdenvertaisesti, ilman että tälle olisi objektiivista perustetta
            
         
               —
            
            
               EY 295 artiklaa on rikottu, sillä ehdolla siitä, että nykyisten omistajien on myytävä osuutensa, puututaan WestLB AG:n osakkeenomistajien Saksassa taattuun ja suojeltuun omistusoikeuteen
            
         
               —
            
            
               asetuksen (EY) N:o 659/1999 (1) 7 artiklan 4 artiklaa on rikottu, sillä kyseiseen säännökseen ei sisälly aineellisoikeudellista ja riittävän täsmällistä toimivallan perustaa tällaiselle puuttumiselle
            
         
               —
            
            
               EY 253 artiklassa tarkoitettua perusteluvelvollisuutta on laiminlyöty.
            
         
      (1)  Euroopan yhteisön perustamissopimuksen [88] artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).